b'\n_START_ARTICLE_\nLongyan\n_START_PARAGRAPH_\nL\xc3\xb3ngy\xc3\xa1n \xe9\xbe\x99\xe5\xb2\xa9 er en by p\xc3\xa5 pr\xc3\xa6fekturniveau i den sydvestlige del af provinsen Fujian i Folkerepublikken Kina. Den ligger ved de \xc3\xb8vre dele af floden Jiulong._NEWLINE_Det samlede areal er p\xc3\xa5 19.028,3 km\xc2\xb2, og indbyggertallet 2.760.000 (2007)._NEWLINE_Longyan gr\xc3\xa6nser til Sanming i nord, Quanzhou i \xc3\xb8st, Zhangzhou i syd\xc3\xb8st, og til provinserne Jiangxi og Guangdong i vest og syd._NEWLINE_Longyan er et strategisk center for godsdistribution til Xiamen, Quanzhou og Zhangzhou, og en indfaldsport for handlen med provinserne Guangdong og Jiangxi._NEWLINE_Longyan er rig p\xc3\xa5 naturressourcer, med vigtige mineralforekomster og store skove.\n_START_SECTION_\nTrafik\n_START_PARAGRAPH_\nKinas rigsvej 319 f\xc3\xb8rer gennem bypr\xc3\xa6fekturet. Vejen begynder i Xiamen, l\xc3\xb8ber nordvestover gennem provinserne Fujian, Jiangxi, Hunan, og Chongqing, til den ender i Chengdu, hovedstaden i provinsen Sichuan.\n_START_SECTION_\nHistorie\n_START_PARAGRAPH_\nI 736 etablerede Tang-dynastiet pr\xc3\xa6fekturet Tingzhou i det vestlige Fujian (eller \xc2\xabMinxi\xc2\xbb (\xe9\x97\xbd\xe8\xa5\xbf), og det administrerede amterne Changting, Huanglian og Xinluo. Seks \xc3\xa5r senere fik Xinluo navnet Longyan efter en spektakul\xc3\xa6r grotte i omr\xc3\xa5det._NEWLINE_P\xc3\xa5 grund af de \xc3\xa5relange evindelige stridigheder nord p\xc3\xa5 den centralkinesiske slette mellem kinesere og indtr\xc3\xa6ngere fra nord, drog mange hankinesere sydover. En stor gruppe af dem tog til Longyan. Dette var hakkaerne. Byen Changting omtales ofte som hakkaernes hjem, og floden Tingjiang som hakkafolkets \xc2\xabmoderflod\xc2\xbb._NEWLINE_Minxi var et strategisk baseomr\xc3\xa5de under den kinesiske borgerkrig. [[Kategori:[Koordinater p\xc3\xa5 Wikidata]]'